Vjeruje se da melanezijski narodi nisu jedini potomci denisovskih ljudi. David Reich sa Harvard University, u suradnji s Markom Stonekingom i suradnicima iz Max Planck Institute, otkrili su genetičke dokaze denisovskog porijekla kod melanezijskih naroda, australskim Aboridžinima, i manjim raspršenim grupama u Jugoistočnoj Aziji, kao npr. Mamanwa, koja spada u populaciju Negrita na Filipinima. Međutim, nisu sve populacije Negrita nositelji denisovskih gena; narod Onge, stanovnici Andamanskih otoka i [[Malezija|maležanski narod Jehai, na primjer, nemaju bitnih genetičkih veza s denisovskim čovjekom. Ovi podaci ukazuju da se miješanje dešavalo na kopnu Jugoistočne Azije i da je areal denisovskih ljudi pokrivao veliki prostor istočne Azije. Na osnovu današnjeg rasprostranjenja denisovskog DNK, čini se da su denisovski ljudi stigli na Wallaceovu crtu, a ona je bila i njihovo posljednje utočište. Saopštenje Kaya Prüfera iz 2013. govori da azijske populacije na pacifičkim otocima i Sjevernoamerički Indijanci imaju oko 0,2% genoma denisovskog čovjeka.

Njegov opus obuhvata 417 koncerata za solističke instrumente i orkestar, 61 končerto grosso, 23 simfonije, 46 opera (npr. L'Olimpiade), 38 kantata, oratorij Juditha Triumphans i duhovnu muziku. Najpoznatija su njegova Četiri godišnja doba, u kojima su savršeno tonski slikani detalji iz prirode. Iako je komponovao mnogobrojna muzička djela i zaradio mnogo novca ipak je na kraju umro kao siromašan čovjek u Beču 28. jula 1741. u 63. godini života. Nakon smrti pao je u skoro potpuni zaborav, a tek 1926. počinju se otkrivati njegova muzička djela, dokumenti, pisma i fakti. Od tada skoro da ne prođe godina, a da se nešto novo ne otkrije vezano uz ime ovog slavnog baroknog kompozitora.

Klub je osnovan 2007. godine. U sezoni 2015-16. je igrao play-off za ulazak u Drugu liga Federacije Bosne i Hercegovine - Centar. Poražen je od Novog Grada sa 5-0. Naredne sezone ponovo igra play-off, ovaj put protiv SAŠK Napretka. Jedinstvo je slavilo sa 1-0, te tako ostvarilo plasman u viši rang.

Nedovršeni članak Sveta Nedelja (Istarska županija) koji govori o općini u Hrvatskoj treba dopuniti. Dopunite ga prema pravilima Wikipedije.

1996 – U Sarajevu osnovana je Stranka za Bosnu i Hercegovinu. Za prvog predsjednika izabran je Haris Silajdžić, osnivač i glavni utemeljitelj ove stranke.

Saveznici su u početku imali uspjehe a onda se desio totalni preokret. Križari su se našli uklješteni između vojske sultana Bajezida i njegovog vazala srpskog kneza Stefana Lazarevića i bili u potpunosti poraženi. Na hiljade ljudi je bilo ubijeno, 10.000 je bilo zarobljeno. Spasio se mali broj križara. Sam Žigmund se morao spasavati bjekstvom. Preko Carigrada, Dubrovnika i Splita vratio se u Ugarsku. Bitka je presudila konačno učvršćivanje Osmanlija na Balkanu.

Općinski izbori za izbor načelnika i za 13 članova Općinskog vijeća općine Krupa na Uni održani su 2. oktobra 2016. godine. Izbori su održani na četiri biračka mjesta, a pravo glasa imalo je 1.787 glasača. Glasati se moglo izlaskom na biračko mjesto, preko mobilnih timova i poštom.